पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। पूर्व मंत्री गोलमा देवी के विजय संकल्प रथ पर शनिवार देर रात प्रतापगढ़ जिले में हमला होने के विरोध में राजपा कार्यकर्ताओं ने रविवार को राज्यपाल को ज्ञापन कर इस घटना को लेकर विरोध दर्ज करवाया।
इस घटना के विरोध में शिकायत दर्ज कराने राष्ट्रीय जनता पार्टी के उदयपुर के कार्यकर्ता ने रविवार को संभागीय आयुक्त उदयपुर के निवास पंहुचे। लेकिन संभागीय आयुक्त से भेंट नहीं हो सकी। इसके बाद राज्यपाल के नाम ज्ञापन भेज कर घटना को लेकर विरोध दर्ज करवाया।
राजपा कार्यकर्ता अरविंद जोशी,धर्मेंद्र सोनी, सुख सम्पत बागड़ी, के के शर्मा, पुरुषोत्तम पंवार, जय कुमार शर्मा ने इस घटना की न्यायिक जांच की राज्यपाल से मांग की है। गौरतलब है कि गोलमा देवी के विजय संकल्प यात्रा रथ पर शनिवार देर रात प्रतापगढ़ जिले के सलामगढ़ व अरनोद थाना क्षेत्र बीच अज्ञात लोगों ने हमला कर दिया था। पथराव से विजय संकल्प यात्रा व कुछ और वाहन क्षतिग्रस्त हो गए। जबकि विजय संकल्प यात्रा का ड्राइवर घायल हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn